Més informació sobre l’ús de la connexió a Internet

El programari d’HP fa servir una connexió a Internet:
per a actualitzar el programari i les funcions
per a evitar problemes
per a oferir assistència tècnica

El programari d’HP us ofereix la possibilitat de rebre una notificació quan s’estableixi una connexió a Internet. A més, podeu decidir si voleu instal·lar o no determinats components. 

HP es compromet a protegir la vostra privacitat i la integritat del vostre sistema informàtic, sobretot, quan s’utilitza la connexió a Internet. Les dades que es transfereixin a HP des del vostre ordinador es faran servir per a determinar si cal alguna actualització, i per a acarar la informació que proporcioneu amb el mode amb què feu servir els vostres productes HP. No es recopilarà cap data com el vostre nom, adreça postal o adreça de correu electrònic sense la vostra aprovació.

És possible que s’utilitzin algunes dades de manera anònima o general per tal que HP pugui millorar la qualitat dels seus productes i serveis. Aquestes dades es poden transferir a una entitat d’HP ubicada a l’estranger.

L’adreça IP de l’ordinador remitent només s’utilitzarà per a establir una connexió segura a Internet.

Aplicacions de programari d’HP que es connecten mitjançant Internet

Tot el programari que s’instal·la es regeix per la Declaració de privadesa d’HP, que es troba a www.hp.com/go/privacy. Totes les dades recopilades estan protegides d’acord amb els principis d’aquesta declaració. HP respecta la privacitat dels seus clients. Aquesta notificació es tramita segons s’estableix a la Declaració de privadesa d’HP i d’acord amb la legislació internacional.

Heu de tenir en compte que és possible que algunes de les següents aplicacions de programari no estiguin incloses a tots els productes. 

Registre del producte d’HP
Per defecte, el registre dels productes d’HP s’inicia automàticament després d’instal·lar el programari. Per a activar aquest registre automàtic del producte, el programari recopila la següent informació sobre el vostre sistema informàtic i el vostre producte:
número de model/nom/sèrie del producte
número de sèrie
sistema operatiu de l’ordinador
idioma y configuració regional del sistema operatiu
codi de servei del producte

El programari establirà una connexió amb el lloc de registre en línia específic per al vostre producte d’HP i, a continuació, transferirà aquesta informació per a facilitar el procés de registre del producte. 

Per a evitar que la funció de registre del producte d’HP s’executi i es connecti a Internet, desactiveu la casella “Registrar el producte amb HP”, que apareix quan acaba la instal·lació del programari.

Funció d’actualització d’HP
De vegades, un programari obsolet pot dificultar la instal·lació o rendiment del producte. La funció d’actualització d’HP comprova periòdicament si hi ha actualitzacions de programari i us permet estar informats sobre la disponibilitat de programari nou. A més, permet descarregar-lo i instal·lar-lo automàticament. La funció d’actualització d’HP us ajuda a mantenir el programari d’HP actualitzat, tant a l’ordinador com a la impressora HP.

Preguntes més freqüents sobre la funció d’actualització d’HP

Per què són importants les actualitzacions?
De vegades, un programari obsolet pot dificultar la instal·lació o rendiment del producte. Mantenir el programari d’HP actualitzat evita que es produeixin problemes o us pot ajudar a trobar solucions més fàcilment en el cas que es produeixi algun problema, com l’ajuda guiada i la documentació sobre assistència tècnica. 

Quines dades es transfereixen per a comprovar automàticament si hi ha actualitzacions?
La funció d’actualització d’HP recopila i comparteix la següent informació:	
nom del sistema operatiu	
configuració regional/de país	
configuració de l’idioma	
llista d’impressores HP connectades	
llista de dispositius USB d’HP connectats	
llista de dispositius de creació d’imatges d’HP connectats	
nombre de descàrregues de programari d’HP que s’han executat i instal·lat correctament

Per a millorar el programa d’actualització d’HP, la funció d’actualització d’HP també recopila els fitxers de registre que es creen durant les descàrregues i instal·lacions d’HP. Aquesta informació s’utilitza per a obtenir actualitzacions correctes en el futur. Els usuaris tenen l’opció de consultar la informació dels fitxers de registre i aprovar-ne la transferència. El seguiment d’aquestes dades es realitza de manera anònima. La funció d’actualització d’HP no afegeix cap identificador exclusiu a les dades del client.

Les actualitzacions es descarreguen i instal·len automàticament?
Quan doneu el vostre permís per a comprovar si hi ha actualitzacions, és possible que algunes petites actualitzacions importants es descarreguin i instal·lin sense que rebeu cap notificació, però només aquelles que permeten que el programari que està instal·lat actualment funcioni correctament. La majoria de les vegades, rebreu una notificació quan les actualitzacions estiguin disponibles i podreu decidir el programari que voleu descarregar i instal·lar.

Amb quina freqüència comprova el programari si hi ha actualitzacions?
La configuració predeterminada de la funció d’actualització d’HP està establerta per a comprovar les actualitzacions setmanalment. Tanmateix, podeu canviar aquesta freqüència accedint a la funció d’actualització d’HP des del menú Inici.

Quin cost tenen les actualitzacions?
HP no aplica cap càrrec per les actualitzacions del programari d’HP. Tanmateix, el vostre ordinador ha d’estar connectat a Internet per tal que la funció d’actualització d’HP pugui buscar i descarregar actualitzacions de programari d’HP. El cost de la vostra connexió a Internet dependrà del vostre proveïdor de serveis d’Internet. La descàrrega d’actualitzacions de programari d’HP no suposa cap cost diferent que qualsevol altra activitat que realitzeu a Internet pel vostre compte, com ara consultar missatges de correu electrònic o navegar per la web.

Com protegeix HP la meva privacitat?
La funció d’actualització d’HP no recopila el vostre nom, adreça postal o adreça de correu electrònic. L’adreça IP de l’ordinador només s’utilitza per a establir una connexió segura a Internet. La funció d’actualització d’HP evita crear identificadors exclusius que es puguin utilitzar per a identificar a l’usuari o al seu ordinador.

Programa de participació dels clients d’HP/Estudi de millora dels productes d’HP
En accedir a instal·lar el Programa de participació dels clients d’HP/Estudi de millora dels productes d’HP, podreu participar en el Programa de participació dels clients d’HP/Estudi de millora dels productes d’HP en un futur. Aquest programa és voluntari. Rebreu més informació quan el programari us demani que participeu.

Si accepteu participar-hi, és possible que el programari es connecti a HP quan estigui en línia per a transferir els següents tipus de dades (amb el vostre permís):  
informació sobre el vostre sistema informàtic, com el sistema operatiu, la quantitat de memòria, la regió, l’idioma i l’adreça IP
informació sobre els vostres productes HP, como el model i el número de sèrie
informació sobre com utilitzeu el vostre producte HP, como el nombre de pàgines impreses, el mode d’impressió, el material d’impressió, la marca de tinta o del tòner i els tipus de fitxers impresos
informació tècnica addicional que varia en funció del producte

La informació recopilada s’utilitza de manera anònima o general. Aquesta transferència podria tenir un impacte insignificant en la velocitat de processament i connexió. HP pot utilitzar aquesta informació per a dissenyar millors productes.

Comprar subministraments d’HP
Quan se selecciona l’enllaç “Compra en línia” al programari, es recopila la següent informació per a enviar-la a HP:
ubicació 
idioma
número de model de la impressora

HP ePrintCenter
Pot ser que al vostre escriptori aparegui una icona (“accés directe”) per a accedir a HP ePrintCenter en línia (pot ser que en algunes impressores HP no estigui disponible o instal·lat). Si teniu una impressora connectada a Internet compatible amb els serveis web d’HP ePrint, HP ePrintCenter us permet consultar l’estat de la vostra impressora, afegir i eliminar aplicacions d’impressió, i gestionar la configuració d’ePrint i l’historial de feines des de qualsevol navegador web, des de casa o des de qualsevol altre lloc.
 
En accedir a HP ePrintCenter en línia, es poden transferir les següents dades des del vostre ordinador per tal de millorar l’experiència general i omplir prèviament la configuració de manera automàtica:
ubicació (configuració actual del PC)
idioma (configuració actual del PC)
número de model de la impressora 

En cap moment es recopilarà ni transferirà informació que us pugui identificar personalment.
Podeu eliminar la icona (“accés directe”) d’HP ePrintCenter del vostre escriptori. Per a fer-ho, arrossegueu-la a la paperera de reciclatge de l’escriptori o feu clic amb el botó dret del ratolí i seleccioneu “Eliminar”. 

Barra d’eines d’MSN d’HP
La barra d’eines d’MSN d’HP es pot instal·lar al vostre ordinador. La barra d’eines d’MSN d’HP us permet accedir directament als recursos d’HP, a ofertes especials i a altres funcions de la web. Després d’instal·lar-la, la barra d’eines d’MSN d’HP pot establir una connexió a Internet per a proporcionar-vos aquestes funcions i per a comprovar si hi ha actualitzacions. 

Per a obtenir més informació sobre la barra d’eines d’MSN, incloses les actualitzacions, informació detallada, i l’Acord de llicència de l’usuari final i la Declaració de privadesa de Microsoft, accediu a http://privacy.microsoft.com/en-us/default.mspx.

Per a evitar que la barra d’eines d’MSN d’HP s’instal·li al vostre ordinador, desactiveu la casella “Barra d’eines d’impressió de Microsoft d’HP”, que apareix quan acaba la instal·lació del programari.  

Coupons.com
El programari de Coupons, Inc. es pot instal·lar al vostre ordinador. Aquest programari us permet imprimir cupons del fabricant mitjançant Internet, que posteriorment podreu bescanviar per a rebre descomptes a les botigues al detall. Com a part de la instal·lació d’aquest programari, podeu descarregar un identificador al vostre ordinador des d’Internet amb finalitats de registre, i per a permetre que el programari funcioni correctament. 

Quan es fa servir per primera vegada, el programari de Coupons, Inc. estableix una connexió amb el lloc web de Coupons.com (http://www.coupons.com), on haureu de llegir i acceptar l’Acord de llicència de l’usuari final de Coupons.com per a poder activar el programari i imprimir els cupons del fabricant mitjançant Internet. Després d’activar-lo, pot ser que el programari d’impressió de cupons de Coupons.com accedeixi a Internet periòdicament per a comprovar si hi ha actualitzacions i descarregar-les. 
 
Per a obtenir més informació sobre el programari de Coupons.com, inclòs l’Acord de llicència de l’usuari final i la Declaració de privadesa de Coupons.com, accediu a http://www.coupons.com.

Per a evitar que el programari de Coupons.com s’instal·li al vostre ordinador, seleccioneu l’opció d’instal·lació personalitzada del programari i desactiveu la casella de Coupons.com de la llista de programari que es pot instal·lar.